Tá

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2022. december 19-i rendes ülésére**

# Energiamegtakarítási intézkedésekkel kapcsolatos helyzetjelentés

**A napirendet tárgyaló ülés dátuma**: **2022.12.19.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:-**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:--**

**4. Tényállás bemutatása:** rak drasztikus emelkedése miatti önkormányzatiemelkedése miatti

A kedvezőtlen gazdasági környezeti változások, valamint az elhúzódó orosz-ukrán háború miatt drasztikusan megemelkedtek az energiaárak Európában, energiaválság alakult ki. Magyarország Kormánya energia-veszélyhelyzetet és hirdetett ki és veszélyhelyzeti rendeleti kormányzást vezetett be.

**Energia árak tervezése:**

2022. augusztus 1-től megváltozott az egyetemes földgáz- és villamosenergiaszolgáltatás igénybevételére jogosult ügyfelek köre. **2022. július 4-én az önkormányzatok kikerültek a rezsicsökkentés hatálya alól. Az** önkormányzatok, illetve intézményeik ettől az időponttól nem jogosultak egyetemes szolgáltatásra, ugyanakkor 2022. december 31-ig az egyetemes szolgáltatásnál magasabb, de a piaci árnál jóval alacsonyabb áron az energiaszolgáltatásuk folytatólagos a végső menedékes szolgáltatás keretében.

**Azok a fogyasztók, akik nem jogosultak augusztus 1-jétől az egyetemes szolgáltatásra, azoknak július 1-ig nyilatkozatot kellett tenniük, annak érdekében, hogy a végső menedékes jogintézmény keretében folytatólagos maradhasson számukra az energiaszolgáltatás**. Az energiadíjak a végső menedékes státusz mellett is jelentős mértékben nőttek. A menedékes intézmény dec. 31-ig él.

Amellett, hogy az önkormányzat még novemberen sem rendelkezett információval arról, hogy a végső menedékes intézmény megszűnését követően, hogy fognak a rezsidíjak alakulni, vagy akár arról, hogy

a kis önkormányzatok bármi módon kompenzálva lesznek a megnövekedett rezsiköltségek okán.

Az önkormányzatoknak ezzel szemben 2022. november 30. napjáig kötelesek voltak a szolgáltatót írásban tájékoztatni arról, amennyiben a energiaellátásukat más energiakereskedővel kívánják biztosítani január 1-től. Abban az esetben azonban, amennyiben a Felhasználó tájékoztatási kötelezettségét ezen határidőig elmulasztotta földgázellátási jogviszony jön létre a szolgáltatóval. Ennek a jogviszonynak a tartalma, a szerződéses feltételek, energia árak mértéke ekkor még nem volt ismert. Ennek közzétételét december közepére prognosztizálták.

Ebben a bizonytalan helyzetben kellett az önkormányzatnak megvizsgálnia, hogy az energia beszerzés tárgyában milyen lépéseket tud tenni.

Marad-e a jelenlegi szolgáltatónál és január 1-től egy egyenlőre nem ismert feltételekkel jut hozzá az energiához, vagy az energia beszerzésre pályázatot ( közbeszerzést ) folytat le, esetleg csatlakozik a Közbeszerzési és Ellátási Főigazgatóság által kiírt beszerzéshez..

A képviselő-testület november 14. ülésén 131/2022. (XI.14.) önkormányzati határozatával döntött arról, hogy nem ír ki közbeszerzést és a KEF-hez sem csatlakozik. Ez maga után vonta azt, hogy az energiabeszerzéseinket a jelenlegi szolgáltatóval fogjuk januártól tovább biztosítani.

Az MVM, mint jelenlegi szerződéses energia szolgáltató az előzetes tervekhez képest néhány nappal korábban 2022.december 9-én tette közzétette a 2023.január 1-től érvényes energiaárakat, melyek

**földgáz esetében 21,215 Ft/m3**

**villamosenergia esetében 196,014 Ft/kWh**

**közvilágítás esetében 163.874 Ft/kWh mértékűek.**

Így az rendelkezésre álló tervezett fogyasztási adatokkal már látható, hogy mekkora összegű energia költségekkel kell terveznünk a 2023.évre.

**Energia megtakarítás okán elrendelt intézkedések:**

**Az energiaárak drasztikus emelkedése szükségessé tette az önkormányzatok számára, hogy a megnövekedett működési költségeik csökkentésére megfelelő módszereket találjanak. Az intézkedések** egy részéhez elegendő az eddigi gyakorlatok kis mértékű átalakítása szemléletformálást igénylő beavatkozásokkal, más részéhez viszont nehéz döntéseket kell meghozni, amelyek során új intézkedések bevezetése elkerülhetetlenné válik.

A képviselő-testület 111/2022.(X.10.) számú önkormányzati határozatával fogadta el az Energia-veszélyhelyzeti intézkedési tervét, melyben intézményenként meghatározásra kerültek az egyes takarékossági intézkedések.

# Az intézkedési terv intézményenként három szinteb határozza meg a korlátozó intézkedéseket. Az egyes szintek és így a korlátozó intézkedések elrendelésére, az intézkedés terv végrehajtására a képviselő-testület a polgármestert hatalmazta fel. Az intézkedési terv szerint az egyes intézményekben az Óvoda épületei és a Sportcsarnok épületét kivéve a 2.szint szerinti korlátozó intézkedések szinte már teljes egészében elrendelésre kerültek.

# A Zöldmanó Óvoda és a Sportcsarnok esetében az 1. szint szerinti intézkedések bevezetésére került sor a mai napig.

# Az intézkedési tervben megfogalmazott további intézkedések bevezetésére a mai napig még nem volt szükség, amennyiben újabb szintet kell lépni arra a mindenkori aktuális helyzet alapján fog sor kerülni.

# Telki, 2022. december 15.

#

#  Deltai Károly

#  polgármester

**Határozati javaslat**

**Telki község Önkormányzat Képviselő-testülete
…/2022. (XII. ) Öh. sz. határozata**

# Energiamegtakarítási intézkedésekkel kapcsolatos helyzetjelentés

# A képviselő-testület úgy határozott, hogy az energetikai intézkedésekkel kapcsolatos helyzetjelentést tudomásul veszi.

# Határidő: azonnal

# Felelős: polgármester